stanford-oval/wikipedia huggingface dataset:
Mika Lehtimäki

Mika Lehtimäki huhtikuussa 2015.
Mika Juhani Lehtimäki (s. 29. toukokuuta 1966 Helsinki) on suomalainen valmentaja, joka toimi Suomen Olympiakomitean huippu-urheiluyksikön johtajana 2018–2022.
Lehtimäki kilpaili 22-vuotiaaksi asti pika-aidoissa ja pituushypyssä edustaen Heinolan Iskua. Koulutukseltaan hän on liikuntatieteiden maisteri. Hän on toiminut puolipäiväisesti Suomen Urheiluliiton palveluksessa pikajuoksumaajoukkueen valmentajana, ja hänen henkilökohtaisia valmennettaviaan ovat olleet muun muassa Sanna Kyllönen, Kai Kyllönen, Tuomas Näsi, Kari Louramo ja Heidi Hannula. Lehtimäki valittiin vuonna 1994 Suomen parhaaksi yleisurheiluvalmentajaksi.
Kesäkuussa 2015 hänet nimettiin Huippu-urheiluyksikön Huippuvaiheen ohjelman johtajaksi. Hän jatkoi samalla myös nopeus- ja teholajien lajiryhmävastaavana, missä tehtävässä oli ollut vuodesta 2013. Lehtimäki oli ollut mukana jo huippu-urheilun muutostyöryhmän työssä suunnittelemassa urheilijahaastatteluja.
Vuonna 2005 Lehtimäki aloitti TPS:n jääkiekkojoukkueen valmennustehtävissä. Hän on toiminut myös TPS:n jalkapalloilijoiden fyysisenä valmentajana. Vuonna 2012 hänet nimettiin Suomen jalkapallomaajoukkueen fyysiseksi valmentajaksi.
Lehtimäki toimi kesästä 2007 vuoden 2016 loppuun saakka yleisurheilun asiantuntijakommentaattorina Yle Urheilun tv-lähetyksissä. Hän oli kommentaattorina erittäin pidetty ja arvostettu niin katsoja- kuin lajipiireissäkin. IS:n Pekka Holopainen kirjoitti vuonna 2017 jutussaan seuraavasti: ”Yle jää kaipaamaan Mika Lehtimäkeä. Kommentaattoritehtävänsä Rio de Janeiron olympiakisoihin lopettanut Lehtimäki poistuu estradilta todennäköisesti Yle Urheilun, jopa koko suomalaisen tv-urheilun, kaikkien aikojen arvostetuimpana asiantuntijana. Lehtimäki ja hänen harmaa eminenssinsä, tilastoguru Mirko Jalava nostivat tv-asiantuntijuuden riman aivan uusien kannattimien varaan. Kun Lehtimäki näytti mallia edestä, myös muiden lajien osaajat alkoivat toden teolla kääriä hihojaan.” Kesällä 2017 hän toimi kommentaattorina Eurosportilla yleisurheilun MM-kisoissa.
Yle Urheilu uutisoi 24. maaliskuuta 2022 Lehtimäen saaneen syksyllä 2021 varoituksen työyhteisössään naisiin kohdistuneesta epäasiallisesta käytöksestä. Lehtimäki myönsi tapahtuneen ja kertoi, että asia on selvitetty työnantajan eli Suomen Olympiakomitean johdolla ja että asia on sovittu ja loppuun käsitelty. Lehtimäki kuitenkin kieltää "epäasialliset fyysiset kontaktit" sekä "väitteet mahdollisuudesta vaikuttaa henkilöiden työuriin". Aikaisemmin maaliskuun 2022 alussa Suomen Olympiakomitean hallitus valitsi Lehtimäen jatkokaudelle Olympiakomitean huippu-urheiluyksikön johtajaksi vuoteen 2024 saakka; optiona on sopimuksen jatkaminen vuoden 2026 kesään asti. Tehtävää ei julistettu avoimesti haettavaksi. Kysyttäessä, oliko Olympiakomitean hallitus valintaa tehdessään tietoinen epäasiallisesta käytöksestä, Yleisradion haastattelema Olympiakomitean puheenjohtaja Jan Vapaavuori kertoi Olympiakomitean hallituksen ottaneen valintaa tehtäessään huomioon ”kaikki relevantit tekijät”. Lehtimäki luopui tehtävästä 28.3.2022.
Minami-Sanriku

| Minami-Sanriku (南三陸町) |
| --- | --- |
 Daiō-jin temppelin portti
 lippu:  symboli
 Minami-Sanrikun sijainti Miyagin prefektuurissa
 Minami-Sanriku
 Koordinaatit: 38°40′50″N, 141°27′45″E 
Valtio:  Japani
Alue:  Tōhoku
Prefektuuri:  Miyagin prefektuuri
Piirikunta:  Motoyoshin piirikunta
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  163,40 km²
Väkiluku (03/2021):  12 353
 – Väestötiheys:  76 as./km²
Symbolit:  
 – Puu:  Machilus thunbergii
 – Kukka:  Alppiruusu
 – Lintu:  Maakotka
 – Merenelävä:  Meritursas
 
 https://www.town.minamisanriku.miyagi.jp/ 
Infobox OKVirheellinen NIMI-arvo: 
Minami-Sanriku (jap. 南三陸町, Minami-Sanriku-chō, ’etelä-Sanriku’) on Japanin maaseutukaupunki Honshūn saarella Tōhokun alueella Miyagin prefektuurissa. Se kuuluu Motoyoshin piirikuntaan. Minami-Sanriku sijaitsee Sanrikun rannikkoalueella Tyynenmeren Shizugawanlahden ympärillä. Sisämaassa siihen kuuluu alueita Kitakamivuorilta. Minami-Sanrikussa on 12 353 asukasta (maaliskuussa 2021) ja sen pinta-ala on 163,40 neliökilometriä.
Minami-Sanrikun maaseutukaupunki perustettiin vuonna 2005 liittämällä yhteen Shizugawan ja Utatsun maaseutukaupungit. Seutu oli muinoin Ōshū-Fujiwara-klaanin hallussa. Edo-kaudella alueelle kehittyi silkinviljelyä ja sinne perustettiin Sendain daimiokunnan paikallinen hallintokeskus. Minami-Sanrikun aluetta ovat historiallisesti koetelleet useat tsunamit, joilta suojautumiseksi kaupungin rannikolle on rakennettu valleja. Niistä huolimatta kaupunki tuhoutui pahoin vuoden 2011 Tōhokun maanjäristyksessä ja tsunamissa, kun 620 henkeä sai surmansa ja 3 143 asuinrakennusta tuhoutui kokonaan. Tärkeitä elinkeinoja Minami-Sanrikussa ovat kalastus ja vesiviljely sekä mereneläviä hyödyntävä elintarviketeollisuus. Sisämaassa tuotetaan myös riisiä, siitakesieniä ja naudanlihaa.
Kaupungin rannikko on rikkonaista, maisemiltaan kaunista riasrannikkoa, jolle luonteenomaisia ovat lukuisat niemet ja lahdenpoukamat. Osa kaupungin alueesta kuuluu Sanriku-fukkyōn kansallispuistoon. Eräs luonnonnähtävyys on kasvilajistoltaan arvokas Tsubakishiman saari. Utatsusta löydettiin vuonna 1970 Utatsusaurus-kalaliskon fossiili, joka on nimetty löytöpaikkansa ohella valtion luonnonmuistomerkiksi. Minami-Sanrikua palveli aiemmin JR Higashi-Nihonin Kesennuma-linja, mutta se on muutettu bussimetrolinjaksi.
Kuvia

Minami-Sanrikun kaupungintalo
Tsubakin saari
Shizugawan bussimetroasema
Shizugawan sairaalan ympäristöä tsunamin jälkeen
Aiheesta muualla

Kuvia tai muita tiedostoja aiheesta Minami-Sanriku Wikimedia Commonsissa
Kaupungin internetsivut (japaniksi)
Moses Tanui

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Kultaa | Tokio 1991 | 10 000 m |  |
|  Hopeaa | Stuttgart 1993 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Aix-les-Bains 1990 |  |  |
|  Hopeaa | Antwerpen 1991 |  |  |
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Kultaa | Montbéliard–Belfort 1995 |  |  |
|  Hopeaa | Košice 1997 |  |  |
Moses Tanui (s. 20. elokuuta 1965 Kenia) on kenialainen entinen kestävyysjuoksija.
Tanui aloitti kilpailemisen maastojuoksussa ja osallistui ensimmäisiin MM-kisoihinsa vuonna 1987 sijoittuen pitkällä matkalla kahdeksanneksitoista. Seuraavana vuonna hän oli kuudes. Samana vuonna järjestetyissä Soulin olympialaisissa hän sijoittui 10 000 metrin juoksussa kahdeksanneksi. Vuonna 1989 Tanui oli maastojuoksun MM-kisoissa pitkällä matkalla yhdeksäs. Vuonna 1990 hän saavutti ensimmäisen mitalinsa juoksemalla maastojuoksussa MM-hopealle. Lisäksi hän oli toinen Kansainyhteisön kisojen 10 000 metrillä. Hän voitti maastojuoksussa hopeaa myös 1991 Antwerpenin MM-kisoissa. Tokion MM-kisoissa 1991 hän voitti MM-kultaa 10 000 metrin juoksussa ajalla 27.38,74. Hän oli kahdeksas Barcelonan olympialaisissa 1992 samalla matkalla. Vuonna 1993 hän juoksi maastojuoksun MM-kisoissa neljänneksi sekä voitti Stuttgartin MM-kisoissa hopeaa 10 000 metrillä menetettyään toisen kenkänsä viimeisellä kierroksella ja hävittyään loppusuoran kirikamppailussa Etiopian Haile Gebrselassielle.
Tanui juoksi puolimaratonin maailmanennätyksen huhtikuussa 1993 Milanossa ajalla 59.47. Hän voitti puolimaratonin MM-kultaa vuonna 1995 ja hopeaa vuonna 1997.  Tanui voitti myös sadannen Bostonin maratonin vuonna 1996.
Ennätykset

3 000 metrin juoksu: 7.39,63 (1995)
5 000 metrin juoksu: 13.22,82 (1993)
10 000 metrin juoksu: 27.18,32 (1993)
Puolimaraton: 59.47 (1993)
Maraton: 2.06.16 (1999)
Moses Ndiema Kipsiro
Henkilökohtaiset ennätykset

1 500 metrin juoksu: 3.37,6 (2008)
3 000 metrin juoksu: 7.30,95 (2009)
5 000 metrin juoksu: 12.50,72 (2007)
10 000 metrin juoksu: 27.04,48 (2012)
Michel Ouellet

| Michel Ouellet |
| --- | --- |

Henkilötiedot
Syntynyt: 5. maaliskuuta 1982 (ikä 42) Rimouski, Québec
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  92 kg
Pelaajaura
Pääsarjaura:  2005–2011
Seurat:  Wheeling Nailers (ECHL),   Wilkes-Barre/Scranton Penguins (AHL),   Pittsburgh Penguins (NHL),   Tampa Bay Lightning (NHL)   Vancouver Canucks (NHL) Manitoba Moose (AHL)   Fribourg-Gottéron (NLA)   Hamburg Freezers (DEL)   Norfolk Admirals (AHL)   Thetford Mines Isothermic (LNAH)
NHL-varaus:  124. varaus, 2000 Pittsburgh Penguins
Michel Ouellet (s. 5. maaliskuuta 1982 Rimouski, Québec) on kanadalainen ammattilaisuransa lopettanut jääkiekkoilija, pelipaikaltaan oikea laitahyökkääjä. Hän pelasi neljä kautta NHL-liigassa, edustaen Pittsburgh Penguinsia, Tampa Bay Lightningia ja Vancouver Canucksia. Valtaosan urastaan Ouellet pelasi Pohjois-Amerikan alasarjoissa.
Ura > Juniorivuodet

Ennen ammattilaisuraansa Ouellet pelasi neljä kautta, vuodet 1998–2002, synnyinkaupunkinsa seuran Rimouski Océanicin riveissä LHJMQ-junioriliigassa. Kahdella viimeisellä juniorikaudellaan hän oli joukkueensa paras pistemies, 2000–2001 92:lla tehopisteellä (42 maalia ja 50 syöttöpistettä), jotka syntyivät 63:ssa runkosarjaottelussa, ja 2001–2002 98:lla tehopisteellä (40 maalia ja 58 syöttöpistettä), jotka syntyivät 61:ssä runkosarjaottelussa. Ensiksi mainitulla kaudella hän voitti myös joukkueensa sisäisen maalipörssin ja jälkimmäisellä syöttöpörssin.
Yhteensä Ouellet edusti Rimouskia neljän kauden aikana 224:ssä LHJMQ:n runkosarjaottelussa ja teki niissä 299 tehopistettä, 125 maalia ja 174 syöttöpistettä. Pudotuspeliotteluja hänelle kertyi 43, joissa hän teki 32 tehopistettä, 13 maalia ja 19 syöttöpistettä. Kevään 2001 pudotuspeleissä hän jakoi Thatcher Bellin kanssa Rimouskin sisäisen pistepörssin kärkisijan ja keväällä 2000 hän oli voittamassa Rimouskissa sekä President's Cupia (LHJMQ:n mestaruus) että Memorial Cupia (Canadian Hockey Leaguen mestaruus).
Moses Sofer

Moses Sofer (saks. Moses Schreiber; 26. syyskuuta 1762 Frankfurt am Main – 3. lokakuuta 1839 Pressuburg, Unkarin kuningaskunta) oli 1800-luvun merkittävimpiä ortodoksijuutalaisia rabbeja, jota kutsuttiin myös tunnetuimman teoksensa mukaan nimellä Hatam Sofer.
Sofer vastusti voimakkaasti reformijuutalaisuutta ja vaikutti rabbina siihen, että Pressburgissa (nykyinen Bratislava) ortodoksijuutalaisuus säilyi voimissaan. Hän perusti Pressburgiin juutalaisen koulun, ješivan, josta tuli Keski-Euroopan vaikutusvaltaisimpia. Koulusta valmistui satoja rabbeja, jotka vaikuttivat myöhemmin Unkarin juutalaisten keskuudessa. Koulu pysyi toiminnassa toiseen maailmansotaan asti, jonka jälkeen se siirrettiin Jerusalemiin.
Aiheesta muualla

Kuvia tai muita tiedostoja aiheesta Moses Sofer Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Moses_Sofer
Käännös suomeksi
Moisionjärvi (Mänttä-Vilppula)

| Moisionjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-VilppulaRuovesi
Koordinaatit:  61°58′20″N, 24°20′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskuoja:  oja Tuhrusjärveen 
Järvinumero:  35.338.1.002
Mittaustietoja
Pinnankorkeus:  112,6 m  
Rantaviiva:  3,969 km  
Pinta-ala:  26,569 ha  
Saaria:  3 
 fiMoisionjärvi 
Moisionjärvi  tai myös Kankaanpäänjärvi on Pirkanmaalla Mänttä-Vilppulassa ja Ruovedellä Huopioniemen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 27 hehtaaria ja se on 1,5 kilometriä pitkä ja 400 metriä leveä. Järvellä on kartan mukaan kolme saarta. Sen rantaviivan pituus on 4,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Järven vedenpinnan korkeus on 112,6 metriä mpy.
Moniza Alvi

Moniza Alvi (s. 1954 Lahore, Pakistan) on brittiläinen runoilija.
Alvi syntyi Pakistanissa, mutta muutti Britanniaan muutaman kuukauden ikäisenä ja varttui Hertfordshiressä. Hän opiskeli Yorkin ja Lontoon yliopistoissa. Alvi on väitellyt tohtoriksi East Anglian yliopistosta Stevie Smithin runoudesta.
Vuonna 1991 Alvi ja Peter Daniels voitettivat yhdessä Poetry Business Prizen ja julkaisivat Peacock Luggage -runokokoelman. Sittemmin Alvi on jatkanut omien runoteostensa julkaisemista. Hänen saamiensa tunnustusten joukossa on Cholmondeley-palkinto vuodelta 2002.
Alvi asuu Norfolkissa ja on toiminut myös opetustehtävissä. Hänet valittiin vuonna 2023 Royal Society of Literaturen jäseneksi.
Runokirjat

The Country at My Shoulder (1993)
A Bowl of Warm Air (1996)
Carrying My Wife (2000)
Souls (2002)
How the Stone Found its Voice (2005)
Europa (2008)
Homesick for the Earth (2011)
At the Time of Partition (2013)
Blackbird, Bye Bye (2018)
Monivyöseitikki

| Monivyöseitikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Cortinariaceae
Suku::  Phlegmacium
Laji::  triumphans
Kaksiosainen nimi
 Phlegmacium triumphans  (Fr.) A. Blytt 
Katso myös
   Monivyöseitikki Commonsissa 
Infobox OKNimi-testi OK: 
Monivyöseitikki (Phlegmacium triumphans, syn. Cortinarius triumphans, aikaisemmin "monivöinen seitikki") on kellanruskea, tahmainen seitikkilaji, jonka jalassa erottuu suojuksen jätteitä. Sieni on koivun seuralainen, ja kasvaa lehtimetsissä, lehdoissa ja metsänreunoilla. Sieni on hyvä ruokasieni, mutta sitä on varottava sekoittamasta myrkyllisiin seitikkilajeihin, kuten suippumyrkkyseitikkiin.
Aiheesta muualla

Laji.fi: monivyöseitikki (Cortinarius triumphans)
Luontoportti: Monivyöseitikki Cortinarius triumphans
Luonnossa.org: Monivyöseitikki (Cortinarius triumhans) (Arkistoitu – Internet Archive)
Cortinarius triumphans, monivyöseitikki @ Natural Fungi in Finland
Mika Laukkanen

Mika Laukkanen (s. 15. heinäkuuta 1978 Kitee) on suomalainen pesäpalloilija. Hänen kasvattajaseuransa on Kiteen Pallo, jota hän on edustanut Superpesiksessä kausina 2001-2004 ja uudelleen kaudesta 2010 lähtien. Kausina 2005-2009 hän pelasi Joensuun Mailassa. Laukkanen on ollut voittamassa kahta SM-hopeaa, vuosina 2001 ja 2004, ja kaudella 2008 hän voitti Superpesiksen lyöjätilaston lyömällä 1+64 juoksua.
Saavutukset > Pelaajana

2 SM-hopeaa: 2001, 2004
1 Itä-Länsi-ottelu: 2006
Superpesiksen lyöjäkuningas: 2008
Vuoden jokeri: 2008
Superpesiksen kuukauden pelaaja: heinäkuu 2008
Michel Petrucciani

Michel Petruccianin hauta Père-Lachaisessa
Michel Petrucciani (28. joulukuuta 1962, Orange, Ranska – 6. tammikuuta 1999, New York, Yhdysvallat) oli ranskalaissyntyinen jazzpianisti, jonka vanhemmat olivat italialaisia. Hänen koko perheensä oli musikaalinen, ja hän soitti jo lapsena rumpuja yhtyeessä isänsä (Tony Petrucciani) ja veljiensä (Louis Petrucciani, Philippe Petrucciani) kanssa.
Michelillä oli synnynnäinen Osteogenesis Imperfecta -sairaus, joka ilmeni ulkoisesti pienikokoisuutena (pituus hieman yli metrin) ja luuston heikkoutena. Vaikka hän koki aina soittaessaan kipuja, hän oli poikkeuksellisen lahjakas sekä taitava jazz-pianisti vailla vertaa.
Kolmevuotiaana hän sai vanhemmiltaan joululahjaksi lelupianon. Michel ehti koskettaa vain kahta kosketinta ennen kuin koskettimet särkyivät, ja Michel sanoi: "Minä haluan oikean pianon". Tämän jälkeen hänen isänsä osti vanhan, lähes hajonneen pystypianon, johon rakensi itse pedaalit, jotta Michel ylettyisi niille. Michel opiskeli klassista musiikkia 8 vuotta, mutta muutti sen jälkeen tyylisuuntansa jazziksi, koska rakasti improvisoimista ja halusi tehdä omaa musiikkia.
Michel piti ensimmäisen konserttinsa ammattilaisena jo 14-vuotiaana Cliousclat-festivaaleilla, Ranskassa. Hänen esityksensä sai osakseen suurta huomiota.
Petrucciani muutti 20-vuotiaana New Yorkiin. Hänen uransa pääsi täyteen vauhtiin kun hän tapasi saksofonisti Charles Lloydin Kaliforniassa vuonna 1982.
Henkilökohtainen elämä

Petruccianin elämäntyyli alkoi jo 90-luvulla muodostua hänen terveydelleen ongelmaksi. Hän teki vuonna 1998 pelkästään 140 esiintymistä ja noina vuosina hän ajautui juomaan sekä käytti myös säännöllisesti kokaiinia. Vuonna 1999 tammikuussa miehen päätös lähteä juhlimaan kaupungille keuhkokuumeessa päätyi lopulta hänen kohtalokseen. Petrucciani kuoli keuhkokuumeen aiheuttamiin komplikaatioihin vain viikko ennen hänen 36-vuotissyntymäpäiviään 6. tammikuuta 1999 newyorkilaisessa sairaalassa.
Hänet on haudattu Pariisissa sijaitsevalle Le Père-Lachaisen hautausmaalle, lähelle Frédéric Chopinin hautaa.
Albumit

Flash (1980)
Michel Petrucciani (1981)
Date with Time (1981)
Estate (1982)
Toot Sweet (Owl, 1982) feat. Lee Konitz
Darn that Dream (1982)
Oracle's Destiny (1982)
100 Hearts (1983)
Live at the Village Vanguard (1984)
Note'n Notes (1984)
Cold Blues (1985)
Pianism (1985)
Power of Three* Michel plays Petrucciani (1987)
Music (1989)
Conversations With Michel（1988, 1989) (with Bob Malach)
The Manhattan Project
Playground (1991)
Live (1991)
Conversation (1992) with Tony Petrucciani
Promenade with Duke (1992)
Marvellous (1994)
Michel Petrucciani & NHOP (Live) (1994)
Conference De Presse (with Eddy Louiss) (1994)
Au Theatre Des Champs-Élysées (1994)
Dreyfus Night in Paris (1994)
Flamingo (with Stéphane Grappelli) (1995)
Michel Petrucciani (1996)
Both Worlds (1997)
Solo Live in Germany (1997)
Trio in Tokyo (1997)
Aiheesta muualla

A Tribute To Michel Petrucciani (Arkistoitu – Internet Archive) (saksaksi)
Mustaselkäapali

| Mustaselkäapali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Apalit Apalis
Laji::  melanocephala
Kaksiosainen nimi
 Apalis melanocephala  (Fischer & Reichenow, 1884) 
Katso myös
   Mustaselkäapali Wikispeciesissä   Mustaselkäapali Commonsissa 
Infobox OKNimi-testi OKIUCN-testi OK: 
Mustaselkäapali (Apalis melanocephala) on herttujen heimoon kuuluva varpuslintu.
Levinneisyys

Mustaselkäapalia tavataan Keniassa, Malawissa, Mosambikissa, Somaliassa, Tansaniassa ja Zimbabwessa. Sen on raportoitu olevan yleinen ainakin paikallisesti, ja sen kannankehitys on vakaa. Laji on luokiteltu elinvoiamiseksi.
Mongo Beti

| Mongo Beti> Henkilötiedot |
| --- | --- |
Koko nimi:  Alexandre Biyidi Awala
Syntynyt: 30. kesäkuuta 1932 M’balmayo, Kamerun
Kuollut: 8. lokakuuta 2001 (69 vuotta) Douala, Kamerun
Kansalaisuus:  Kamerun
Kirjailija
Salanimi: Mongo Beti ja Eza Boto
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Alexandre Biyidi Awala, tunnettu nimillä Mongo Beti ja Eza Boto (30. kesäkuuta 1932 M’balmayo, Kamerun – 8. lokakuuta 2001 Douala, Kamerun), oli kamerunilainen kirjailija. Marxilainen Beti kirjoitti ranskaksi ja asui suuren osan elämästään maanpaossa Ranskassa.
Beti syntyi pienessä kylässä Afrikan länsirannikon Kamerunissa, joka oli silloin Ranskan merentakainen territorio. Hän kävi paikallisia lähetyskouluja ja sitten lukiota Kamerunin pääkaupungissa Yaoundéssa. Vuonna 1951 hän siirtyi Ranskaan ja opiskeli ensin Aix-en-Provencen yliopistossa ja sitten Pariisin Sorbonnessa. Opintojen jälkeen Beti alkoi opettaa kirjallisuutta, kreikkaa ja latinaa ranskalaisissa oppikouluissa, ja jatkoi opetustyötä läpi kirjailijauransa.
Aix-en-Provencen vuosinaan Beti julkaisi ensimmäisen romaaninsa Ville cruelle (1954) salanimellä Eza Boto. Hänen maineensa perustuu etenkin 1950-luvun loppupuolella vuoden väliajoin julkaistuihin kolmeen romaaniin Le Pauvre Christ de Bomba (1956), Mission terminée (1957) ja Le Roi miraculé : chronique des Essazam (1958).
Vakaumuksellisena marxilaisena Beti ei palannut Kameruniin maan itsenäistyttyä 1960, koska vastusti presidentti Ahmadou Ahidjon itsevaltaista hallintoa. Vuonna 1972 Beti julkaisi ”Kamerunin itsenäistymisen ruumiinavauksen”, kriittisen esseen nimeltä Main Basse sur le Cameroun, Autopsie d’une Décolonisation.
Suomennettu tuotanto

"Ekokot", antologiassa: Afrikka kertoo, toim. Per Wästberg. Helsinki: Tammi 1962
Aiheesta muualla

Betin tuotantoa Kansalliskirjaston tietokannassa Finna. Viitattu 21.11.2020.
Mongo Beti 1932–2001 Encyclopedia.com.  11.11.2020. Viitattu 21.11.2020. (englanniksi)
Kaye Whiteman: Mongo Beti – A brilliant polemicist who claimed he entered literature through writing political tracts, his biting satires rank among the best African novels The Guardian.  25.10.2001. Viitattu 21.11.2020. (englanniksi)
Moistjärvi

| Moistjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°21′48″N, 26°00′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ylimmäiseen 
Järvinumero:  14.147.1.021
Mittaustietoja
Pinnankorkeus:  111,5 m  
Pituus:  960 m  
Leveys:  410 m  
Rantaviiva:  2,551 km  
Pinta-ala:  21,077 ha  
Saaria:  ei saaria 
 fiMoistjärvi 
Moistjärvi  on Päijät-Hämeessä Heinolassa Pääsinniemen kylän lähellä sijaitseva järvi.
Maantietoa

Järven pinta-ala on 21 hehtaaria, se on 950 metriä pitkä ja 400 metriä leveä. Järvellä ei ole kartan mukaan saaria.  Sen rantaviivan pituus on 2,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Järven vedenpinnan korkeus on 111,5 metriä mpy.
Moses Ndiema Masai

| Mitalit | Mitalit | Mitalit |  |
| --- | --- | --- | --- |
|  Moses Ndiema Masai vuonna 2013 |  Moses Ndiema Masai vuonna 2013 |  Moses Ndiema Masai vuonna 2013 |  |
Maa:  Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Berliini 2009 | 10 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Edinburgh 2008 | joukkuekilpailu |  |
Moses Ndiema Masai (s. 1. kesäkuuta 1986,  Kapsogom, Bungoman piirikunta)  on kenialainen kestävyysjuoksija, jonka päämatka on 10 000 metrin juoksu. Siviilissä Masai työskentelee Kenian poliisivoimissa.
Maastojuoksun maailmanmestaruuskilpailuissa 2008 Masai sijoittui viideksi ja voitti joukkuekultaa Kenian joukkueessa.
Pekingin olympialaisissa 2008 Masai sijoittui neljänneksi 10 000 metrillä. Hän tuli maaliin samalla ajalla pronssille juosseen maanmiehensä Micah Kipkemboi Kogon kanssa.
Berliinin maailmanmestaruuskilpailuissa 2009 hän saavutti pronssia 10 000 metrin juoksussa ajalla 26.57,39.
Masain pikkusisko Linet Masai on myös kestävyysjuoksija.
Henkilökohtaiset ennätykset

5 000 metrin juoksu: 12.50,55 (2008)
10 000 metrin juoksu: 26.49,20 (2007)
Maraton: 2.10.36 (2014)
Aiheesta muualla

BBC World Class - Twin for 2012 (englanniksi) (bbc.co.uk)
Moses Montefiore

| Moses Haim Montefiore |
| --- | --- |

Henkilötiedot
Syntynyt: 24. lokakuuta 1784 Livorno, Toscanan suurherttuakunta
Kuollut: 28. heinäkuuta 1885 (100 vuotta) Ramsgate, Kent, Englanti
Muut tiedot
 Nimikirjoitus
Moses Haim Montefiore (24. lokakuuta 1784 Livorno, Toscanan suurherttuakunta – 28. heinäkuuta 1885 Ramsgate, Kent, Englanti) oli italialaissyntyinen brittiläinen liikemies ja filantrooppi. Sefardijuutalainen Montefiore muistetaan työstään juutalaisten oikeuksien puolesta eri maissa.